****

**Obecné zastupiteľstvo obce Tureň**

**v súlade s ustanovením § 6, ods. 2 zákona č. 369/1990 Zb. o obecnom zriadení v znení neskorších predpisov a ustanoveniami § 7 ods. 5, 6, a 7, § 8 ods. 2 a 4, § 12 ods.**

**2 a 3, § 16 ods. 2 a 3, § 17 ods. 2,3 a 4, § 17a, § 98 a § 98b ods. 5, § 99e ods. 9 a § 103 ods. 5 zákona č. 582/2004 Z. z.. o miestnych daniach a miestnom poplatku za komunálne odpady a drobné stavebné odpady v znení neskorších predpisov u s t a n o v u j e**

**Všeobecne záväzné nariadenie obce Tureň**

# č. 1/2023

**o dani z nehnuteľnosti na kalendárny rok 2024**

**Návrh tohto všeobecne záväzného nariadenia (VZN)**

Vyvesený na úradnej tabuli obce dňa: 27.11.2023

Dátum začiatku lehoty na pripomienkové konanie: 27.11.2023

Dátum ukončenia pripomienkového konania: 12.12.2023

VZN na ktorom sa uznieslo Obecné zastupiteľstvo: 14.12.2023

Vyhlásené vyvesením na úradnej tabuli obce dňa: 15.12.2023

**Nadobúda účinnosť dňom: 01.01.2024**

**§1**

**Z Á K L A D N É U S T A N O V E N I E**

**D A Ň Z P O Z E M K O V**

# § 2 Základ dane

l) Hodnota pozemkov v obci Tureň uvedená v prílohe č. l a 2 zákona č. 582/2004 Z. z.

o miestnych daniach, okrem lesných pozemkov, na ktorých sú hospodárske lesy **uvedených v § 2 ods. 2 ods. 2 tohto všeobecne záväzného nariadenia**, ktorou sa pri výpočte základu dane z pozemkov násobí výmera pozemku v m2 je,

1. orná pôda, chmeľnice, vinice a ovocné sady ak sa využívajú na

poľnohospodárstvo, lesné hospodárstvo alebo účel spojený s

poľnohospodárstvom alebo lesným hospodárstvom  **0,7744 EUR/m²**

1. trvalé trávnaté porasty  **0,0972 EUR/m2**
2. záhrady  **1,85 EUR/m2**
3. zastavané plochy a nádvoria, ostatné plochy **1,85 EUR/m2**
4. stavebné pozemky  **18,58 EUR/m2**

# § 3 Sadzba dane

 **1) Správca dane určuje pre pozemky na území obce Tureň, okrem pozemkov uvedených v § 3 ods. 2 tohto všeobecne záväzného nariadenia, ročnú sadzbu dane z pozemkov:**

1. orná pôda, chmeľnice, vinice, ovocné sady, trvalé trávnaté porasty,

ak sa využívajú na poľnohospodárstvo, lesné hospodárstvo alebo účel spojený s poľnohospodárstvom alebo lesným hospodárstvom **0,75%**

1. záhrady **1,00%**
2. zastavané plochy a nádvoria, ostatné plochy **1,00%**
3. lesné pozemky na ktorých sú hospodárske lesy, rybníky s chovom rýb a

ostatné hospodársky využívané vodné plochy **0,85%**

1. stavebné pozemky **1,25%.**

 **2) Správca dane ustanovuje na pozemky, na ktoré bolo vydané povolenie dobývania ložiska nevyhradeného nerastu alebo na ktorých sa nachádza zariadenie na výrobu elektriny zo slnečnej energie, transformačná stanica, predajný stánok ročnú sadzbu dane z pozemkov:**

- orná pôda, chmeľnice, vinice a ovocné sady, trvalé trávnaté porasty **1,30%**

 **D A Ň Z O S T A V I E B**

# § 4 Sadzba dane

 1)Správca dane určuje ročnú sadzbu dane zo stavieb pre stavby na území obce Tureň, ktoré sú predmetom dane zo stavieb, za každý aj začatý m2 zastavanej plochy stavby vo výške:

1. **0,250 EUR** za stavby na bývanie a drobné stavby, ktoré majú doplnkovú funkciu pre hlavnú

stavbu,

1. **0,280 EUR** za stavby na pôdohospodársku produkciu, skleníky, stavby pre vodné hospodárstvo, stavby využívané na skladovanie vlastnej pôdohospodárskej produkcie vrátane stavieb na vlastnú administratívu,
2. **0,600 EUR** za chaty a stavby na individuálnu rekreáciu,
3. **0,400 EUR** za samostatne stojace garáže,
4. **1,200 EUR** za priemyselné stavby, stavby slúžiace energetike, stavby slúžiace stavebníctvu, stavby využívané na skladovanie vlastnej produkcie, vrátane stavieb na vlastnú administratívu,
5. **1,200 EUR** za stavby na ostatné podnikanie a na zárobkovú činnosť, skladovanie a administratívu súvisiacu s ostatným podnikaním a zárobkovou činnosťou,
6. **0,700 EUR** za ostatné stavby, neuvedené v písmenách a) až f)

 2**) Správca dane ustanovuje pri viacpodlažných stavbách** pre všetky druhy stavieb príplatok za podlažie **0,200 EUR** za každé ďalšie podlažie okrem prvého nadzemného podlažia.

**D A Ň Z B Y T O V**

# § 5 Sadzba dane

 l) Ročná sadzba dane z bytov na území obce Tureň je za každý aj začatý m2 podlahovej plochy

bytu nachádzajúceho sa v bytovom dome  **0,150 EUR.**

 2) Ročná sadzba dane z bytov za nebytový priestor na území obce Tureň je za každý aj začatý m2 podlahovej plochy nebytového priestoru nachádzajúceho sa v bytovom dome

1. **0,150 EUR** za nebytové priestory, ktoré neslúžia na podnikanie a inú zárobkovú činnosť,
2. **1,400 EUR** za nebytové priestory, ktoré sa využívajú na podnikanie a inú zárobkovú činnosť,
3. **0,300 EUR** za nebytové priestory slúžiace ako garáž.

# § 6 Oslobodenie od dane

 Správca dane ustanovuje, že od dane z pozemkov sú oslobodené:

1. pozemky, na ktorých sú cintoríny, kolumbária, urnové háje a rozptylové lúky,
2. pozemky verejne prístupných parkov, priestorov a športovísk,
3. pozemky užívané školami a školskými zariadeniami,
4. pozemky funkčne spojené so stavbami slúžiacimi verejnej doprave.
5. stavby na bývanie vo vlastníctve občanov starších ako 75 rokov, ktoré slúžia na ich trvale bývanie.
6. stavby na bývanie o 50% vo vlastníctve fyzických osôb v hmotnej núdzi, držiteľov preukazu fyzickej osoby s ťažkým zdravotným postihnutím alebo držiteľov preukazu fyzickej osoby s ťažkým zdravotným postihnutím so sprievodcom, ako aj prevažne alebo úplne bezvládnych fyzických osôb, ktoré slúžia na ich trvalé bývanie,

žiadosť o oslobodenie dane zmysle písmena f) musí podať daňovník do 31.01. príslušného roka.

# § 7 Sankcie

Pokuty a sankčné úroky budú uložené v zmysle zákona NR SR č. 563/2009 Z. z. o správe daní

(Správny poriadok).

# § 8 Záverečné ustanovenia

1. Dňom nadobudnutia účinnosti tohto všeobecného záväzného nariadenia stráca účinnosť VZN 1/2022 o miestnych daniach zo dňa 01.01.2023.

1. Obecné zastupiteľstvo obce Tureň sa na tomto všeobecne záväznom nariadení o dani z nehnuteľnosti na rok 2024 uznieslo dňa 14.12.2023 Uznesenie č. 64/2023

**§ 9** Účinnosť

Toto nariadenie nadobúda účinnosť od 01.01.2024

 .....................................

 Dominik Cisár starosta obce